ಕಂಗನಾ ಮತ್ತು ಜಯಾ ಬಚ್ಚನ್ ಮುಖಾಮುಖಿ: ಕಂಗನಾಳ ಮುಖ ಕೂಡ ನೋಡಲಿಲ್ಲ ಜಯಾ

ಬಾಲಿವುಡ್ ನಟಿ ಕಂಗನಾ ರಣಾವತ್ (Kangana Ranaut) ಮತ್ತು ಜಯಾ ಬಚ್ಚನ್ ನಡುವೆ ಈ ಹಿಂದೆ ಮಾತಿನ ಸಮರ ನಡೆದದ್ದನ್ನು ಬಾಲಿವುಡ್ ಯಾವತ್ತೂ ಮರೆಯುವುದಿಲ್ಲ. ಸುಶಾಂತ್ ಸಿಂಗ್ ನಿಧನಾ ನಂತರ ಕಂಗನಾ ಇಡೀ ಬಾಲಿವುಡ್ ಅನ್ನೇ ದೂಷಿಸಿದ್ದರು. ಬಾಲಿವುಡ್ ಮಾಫಿಯಾ, ವಂಶಪಾರಂಪರೆ ಸೇರಿದಂತೆ ಹಲವು ವಿಚಾರಗಳನ್ನು ಅವರು ಪ್ರಶ್ನಿಸಿದ್ದರು. ಬಾಲಿವುಡ್ ಕೆಲವರ ಹಿಡಿತದಲ್ಲಿರುವ ಮತ್ತು ಅವರು ತಮ್ಮ ಮಕ್ಕಳನ್ನು ಮಾತ್ರ ಬೆಳೆಸುತ್ತಾರೆ ಎಂದೆಲ್ಲ ಮಾತನಾಡಿದ್ದರು. ಕಂಗನಾ ಅವರ ಈ ಮಾತು ಜಯಾ ಬಚ್ಚನ್ ಅವರನ್ನು ಕೆರಳಿಸಿತ್ತು.

ಬಾಲಿವುಡ್ ಅನ್ನು ಕೀಳು ಮಟ್ಟದಲ್ಲಿ ಜರಿದಿದ್ದ ಕಂಗನಾ ವಿರುದ್ಧ ಜಯಾ ಬಚ್ಚನ್ (Jaya Bachchan) ಕೂಡ ಮಾತನಾಡಿದ್ದರು. ಕಂಗನಾ ಮಾತಿಗೆ ಕವಡೆ ಕಾಸಿನ ಕಿಮ್ಮತ್ತಿಲ್ಲ ಎನ್ನುವಂತೆ ವಿಶ್ಲೇಷಿಸಿದ್ದರು. ಈ ಮಾತಿಗೆ ಕಂಗನಾ ಕೂಡ ಅಷ್ಟೇ ಖಡಕ್ಕಾಗಿಯೇ ಉತ್ತರ ನೀಡಿದ್ದರು. ಹೀಗಾಗಿ ಇವರ ಮಾತಿನ ಏಟು-ತಿರುಗೇಟು ಸಾಕಷ್ಟು ಸುದ್ದಿ ಮಾಡಿತ್ತು. ಆ ನಂತರ ಇದೇ ಮೊದಲ ಬಾರಿಗೆ ಜಯಾ ಮತ್ತು ಕಂಗನಾ ಊಂಚೈ ಸಿನಿಮಾದ ಸ್ಪೆಷಲ್ ಸ್ಕ್ರೀನ್ ನಲ್ಲಿ ಮುಖಾಮುಖಿ ಆಗಿದ್ದಾರೆ. ಇದನ್ನೂ ಓದಿ:ಕಾಂತಾರ 1 ಕೋಟಿ ಟಿಕೆಟ್ಸ್ ಮಾರಾಟ: ದಾಖಲೆಗಳು ಪುಡಿಪುಡಿ

ಕಂಗನಾ ಎದುರಿಗೆ ಸಿಕ್ಕರು ಜಯಾ ಮಾತ್ರ ಅವರನ್ನು ಕಣ್ಣೆತ್ತಿಯೂ ನೋಡಲಿಲ್ಲ. ಹಾಗೆಯೇ ಅಲ್ಲಿಂದ ಪಾಸ್ ಆಗಿದ್ದಾರೆ. ಕಂಗನಾ ಕುರಿತು ಅನುಪಮ್ ಖೇರ್ (Anupam Kher) ಏನೋ ಹೇಳುವುದಕ್ಕೆ ಬಂದರೂ, ಜಯಾ ಅದಕ್ಕೆ ಆಸ್ಪದ ನೀಡದೇ ಕಂಗನಾಳನ್ನು ದಾಟಿಕೊಂಡು ಹೋಗಿದ್ದಾರೆ. ಈ ವಿಡಿಯೋ ಸಾಮಾಜಿಕ ಜಾಲತಾಣದಲ್ಲಿ ಸಖತ್ ವೈರಲ್ ಆಗಿದೆ. ಕಂಗನಾಳಿಗೆ ಮುಜುಗರ ತರುವಂತೆ ಈ ವಿಡಿಯೋವನ್ನು ಟ್ರೋಲ್ ಮಾಡಲಾಗುತ್ತಿದೆ.

ಜಯಾ ಅವರನ್ನು ಕಂಗನಾ ನೋಡಿದರೂ, ಜಯಾ ಮಾತ್ರ ನೋಡಿಯೂ ನೋಡದವರಂತೆ ಅಲ್ಲಿಂದ ಹೊರಡುತ್ತಾರೆ. ಅಲ್ಲದೇ ಕಂಗನಾ ಹೆಸರು ಕೇಳಿದ ಮೇಲೂ ಅವರು ಅದರತ್ತ ಲಕ್ಷ್ಯ ಕೊಡದೇ ದಾಟಿಕೊಂಡು ಹೊರಟೇ ಬಿಡುತ್ತಾರೆ. ಅಲ್ಲಿಗೆ ಕಂಗನಾ ಮೇಲಿನ ಕೋಪ ಇನ್ನೂ ಇಳಿದಿಲ್ಲ ಎನ್ನುವುದನ್ನು ಜಯಾ ಸಾಬೀತು ಪಡಿಸಿದ್ದಾರೆ. ಈ ವಿಡಿಯೋ ಮಾತ್ರ ಸಾಮಾಜಿಕ ಜಾಲತಾಣದಲ್ಲಿ ಸಖತ್ ವೈರಲ್ ಆಗಿದೆ.

Live Tv
[brid partner=56869869 player=32851 video=960834 autoplay=true]